Jelasin soal Anjing pemburu Lithuania  dalam bahasa melayu dong

Anjing pemburu Lithuania (; ) ialah satu baka anjing pemburu jarang bersaiz sederhana dari Lithuania. Ia tegap dan bertulang berat, tetapi pada masa sama anggun dan berotot. Ia mempunyai bulu hitam pendek dengan sedikit perang di muncung, dada, telinga, dan dahi. Piawaian rasmi membenarkan bintik putih kecil di dada, tetapi bukan di jari kaki. Ekor panjang anjing ini adalah rendah secara semula jadi. Kepalanya besar, dadanya luas, dalam dan rendah. Telinganya panjang dengan hujung bulat, dan tergantung dekat dengan pipi. Lehernya agak panjang dan kuat dengan tiada gelambir. Kakinya kuat dan bulat, dengan jari padat, membantunya untuk menjadi pemburu pantas, sangat tangkas, dan bertekad kuat.

Anjing pemburu Lithuania secara tradisional telah digunakan untuk memburu kelinci, rubah, dan babi hutan. Baka ini dinyatakan dalam Statut Lithuania (abad ke-16). Ia dipercayai didapatkan daripada pengacukan anjing pemburu darah dengan beberapa baka hound lain. Pernah menjadi baka popular di Lithuania, populasinya menurun kepada 78 individu selepas Perang Dunia II. Oleh sebab beberapa orang penggemar, anjing pemburu ini dipulihkan, dipiawaikan, dan bilangan pendaftaran dan anjing tercatat meningkat kepada sekitar 350 pada 1987. Selepas pembubaran Kesatuan Soviet, baka ini menurun kepada sekitar 150 individu menjelang 1998. Penurunan kepopularan dijelaskan dengan pengubahan tabiat pemburuan: anjing pemburu Lithuania paling sesuai untuk pemburuan haiwan besar di kawasan terbuka, tetapi saiz plot pemburuan moden semakin menurun. Persatuan Kinologi Lithuania merancang untuk mendaftarkan baka ini dengan Persekutuan Kinologi Antarabangsa (FCI).